C 275/32
EL
Επίσημη Εφημερίδα της Ευρωπαϊκής Ένωσης
18.7.2022
2.11.
Η ΕΟΚΕ συνιστά στην Ευρωπαϊκή Επιτροπή να δώσει επίσης προτεραιότητα σε αποστολές και μέτρα που δημιουργούν νέες ποιοτικές θέσεις εργασίας, επιχειρήσεις, εισόδημα, πλούτο και υψηλή ποιότητα ζωής για την ΕΕ, όπως η διατήρηση της ανταγωνιστικότητας των τεχνολογικών προϊόντων της Ευρώπης έναντι του όλο και πιο σφοδρού παγκόσμιου ανταγωνισμού (ιδίως με την Κίνα, την Κορέα κ.λπ.).
2.12. Σημαντικό μέρος των θέσεων εργασίας και του πλούτου της Ευρώπης προέρχεται από τις εξαγωγές τεχνολογικών προϊόντων της Ευρώπης (αυτοκίνητα, μηχανήματα, υλικά κ.λπ.).
Μία ακόμη σημαντική πηγή νέων θέσεων εργασίας στην Ευρώπη είναι οι πολύ μικρές και μικρομεσαίες επιχειρήσεις, οι καινοτόμες νεοφυείς επιχειρήσεις, οι επεκτεινόμενες επιχειρήσεις και η τριτοβάθμια εκπαίδευση. 3.
Ειδικές παρατηρήσεις 3.1.
Αποστολή 1 — Προσαρμογή στην κλιματική αλλαγή 3.1.1.
Η κλιματική αλλαγή είναι μία από τις μεγαλύτερες προκλήσεις για την ανθρωπότητα τον 21ο αιώνα.
Οι πολιτικοί ιθύνοντες θα πρέπει να προβλέπουν τις μελλοντικές προκλήσεις προκειμένου να προστατεύσουν τους πιο ευάλωτους τομείς και ομάδες, συνεκτιμώντας την απασχόληση.
3.1.2.
Με όλα σχεδόν τα μέτρα της Πράσινης Συμφωνίας, οι τιμές του ηλεκτρικού, των καυσίμων, της οικιακής θέρμανσης κ.λπ. αυξάνονται για τους πολίτες της ΕΕ.
Αυτές οι αυξήσεις των τιμών έχουν ιδιαίτερα μεγάλο αντίκτυπο στα εκατοντάδες εκατομμύρια ανθρώπων στα κράτη μέλη της ΕΕ με χαμηλά και μεσαία εισοδήματα και στα ευάλωτα άτομα εν γένει, που συχνά είναι πολίτες της ΕΕ με χαμηλό εισόδημα.
Αυτό σημαίνει ότι όλα τα μέτρα της Πράσινης Συμφωνίας έχουν σημαντικό κοινωνικό αντίκτυπο και πρέπει να αντιμετωπιστούν προσεκτικά.
Πρέπει να ενισχύουν την ευημερία αντί να παραμερίζουν όσους χρειάζονται βοήθεια για να διαχειριστούν την αλλαγή.
3.1.3.
Παραδείγματα νέων τεχνολογιών που σίγουρα θα διαδραματίσουν ιδιαίτερα σημαντικό ρόλο στη μείωση των εκπομπών CO2 περιλαμβάνουν τα εξής: — απαλλαγή της ηλεκτροπαραγωγής από τις ανθρακούχες εκπομπές, — απαλλαγή των βιομηχανιών με εκπομπές CO2 από τις ανθρακούχες εκπομπές, π.χ. της χαλυβουργίας, της τσιμεντοβιομηχανίας κ.λπ., — δέσμευση και αποθήκευση διοξειδίου του άνθρακα και, για παράδειγμα, μονάδες επεξεργασίας λυμάτων, — αποθήκευση ηλεκτρικής ενέργειας σε πολύ μεγάλη κλίμακα για χαμηλό ειδικό κόστος· — ηλεκτροκίνηση, — έξυπνα δίκτυα και δίκτυα ηλεκτροδότησης υψηλής τάσης, — έξυπνες πόλεις κ.λπ.
3.1.4.
Η απαρίθμηση αυτών των τεχνολογιών είναι εύκολη, αλλά η εφαρμογή τους αποτελεί αναμφίβολα τεράστια πρόκληση, δεδομένης της κλίμακας που απαιτείται και για τα 27 κράτη μέλη της ΕΕ καθώς και παγκοσμίως.
3.1.5.
Ένα βασικό ζήτημα σε αυτόν τον παγκόσμιο ανταγωνισμό όσον αφορά τις νέες τεχνολογίες θα είναι η διαθεσιμότητα μεγάλου αριθμού ερευνητών και μηχανικών.
Αυτό αποτελεί αναμφίβολα μια τεράστια πρόκληση για την Ευρώπη.
Ορισμένες χώρες της Ασίας έχουν αυξήσει μαζικά τον αριθμό των φοιτητών στους τομείς της φυσικής, των ΤΠΕ και της μηχανολογίας κατά τα τελευταία 20 έτη, ενώ ο αντίστοιχος αριθμός στην Ευρώπη παραμένει λίγο-πολύ στάσιμος.
Θα πρέπει όχι απλά οι ευρωπαϊκές αποστολές να προωθούν την αύξηση του αριθμού αυτών των φοιτητών, αλλά και η ΕΕ να επιδιώκει τη μετατροπή της σημερινής φυγής ταλαντούχων ατόμων υψηλής ειδίκευσης σε προσέλκυση ταλαντούχων ατόμων στην ΕΕ.
3.1.6.
Η ΕΟΚΕ συνιστά εμφατικά στην Ευρωπαϊκή Επιτροπή να καθορίσει μέτρα για την ουσιαστική βελτίωση των βασικών προσόντων και τη σημαντική αύξηση του αριθμού των φοιτητών στους τομείς της φυσικής, των ΤΠΕ και της μηχανικής, καθώς και της ιατρικής και της φαρμακολογίας στην Ευρώπη τα επόμενα 20 έτη.
Χωρίς αυτήν τη δεξαμενή εγκεφάλων στον τομέα της μηχανικής, η Ευρώπη θα συνεχίσει να υστερεί σε όλες τις τεχνολογίες που απαιτούνται για την καταπολέμηση της κλιματικής αλλαγής.
3.2. Αποστολή 2 — Καρκίνος 3.2.1.
Στην ΕΕ των 27 παρατηρούμε σταθερά αυξανόμενο αριθμό κρουσμάτων καρκίνου.
Τα 27 κράτη μέλη πρέπει να συνεργαστούν για τη βελτίωση της διάγνωσης, της θεραπείας, της πρόσβασης σε εξατομικευμένα φάρμακα, της θεραπευτικής αγωγής και της πρόληψης — όπως τονίστηκε ήδη στη γνωμοδότηση της ΕΟΚΕ με θέμα Ευρωπαϊκό σχέδιο για την καταπολέμηση του καρκίνου τον Ιούνιο του 2021 (4).
Συνεπώς, η ΕΟΚΕ επικροτεί το γεγονός ότι η έρευνα για την πρόληψη και τη θεραπεία του καρκίνου έχει επισημανθεί ως μία από τις πέντε αποστολές της ΕΕ.
(4)
ΕΕ C 341 της 24.8.2021, σ.
76.